Gansbaai Courant -Goeie nuus | Xplorio Xplorio
Goeie nuusPublished: 01 August 2013, By: Gansbaai Courant, Category: Gansbaai CommunityDie grondpad oorkant die Franskraal-afrit wat nou in ‘n herstelproses is
Goeie nuus is soms baie skaars, maar vir almal wat die afgelope tyd gekla het oor die swak toestand waarin die grondpad-uitdraai vanuit die R43 bergkant toe, by die Berg en See Padstal, is daar goeie nuus. Die grondpad bedien die inwoners van Gansbaai Karavaanpark tot bo teen die berg by Panorama restaurant en regs in die rigting van Joli Fleur Kwekery en Nuwe Hoop Bedieningsentrum. Etlike klagtes is ontvang oor die gate in die pad en die algehele swak toestand daarvan. Maar die slegte nuus het nog in die lug gehang, toe kry Gansbaai Courant die instandhoudings-afdeling van Gansbaai Munisipaliteit daar - en daar is toe reeds ‘n hele ent met die herstelwerk gevorder. “Daar was ‘n vertraging omdat ons vir van die swaarmasjienerie moes wag,” het ‘n munisipale amptenaar gesê. Nou kan die klagtes met glimlagte vervang word, aangesien die grondpad in geheel, soos hierbo beskryf, herstel gaan word. Hardus Botha SUBSCRIBE TO XPLORIO SHARE THIS POST: Email Facebook Twitter Information